Na temelju članka 74. Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20), članka 29. Statuta Općine Cerna (Službeni vjesnik Vukovarsko-srijemske županije 13/09, 2/13, 24/14, 8/18 i 4/21) i članka 84. Poslovnika Općinskog vijeća (Službeni vjesnik Vukovarsko-srijemske županije 13/09, 2/13, 8/18 i 2/22) na 13. sjednici Općinskog vijeća, održanoj 29. studenog 2022. godine, donijet je


PROGRAM JAVNIH POTREBA U SPORTU 
ZA 2023. GODINU

Članak 1. 

Ovim Programom utvrđuju se poslovi, aktivnosti i djelatnosti u sportu koje Općina Cerna određuje da su od značaja za općinu, a posebice:
· poticanje i promicanje svekolikog sporta na području općine.

Članak 2.

Ovaj Program obuhvaća potrebe u sportu, odnosno skrb o sportskim klubovima koji djeluju na području općine.

Članak 3.

Sredstva osigurana  u proračunu općine Cerna  namjenski će se koristiti za financiranje  sportskih klubova.
Sredstvima u iznosu od 115.468,85 € financirat će se javne potrebe u sportu na području općine Cerna. Za sufinanciranje udruga osigurano je 102.196,57 € a za izgradnju SRC 13.272,28 €.

Članak 4.

Program stupa na snagu osmog dana od dana objave u «Službenom vjesniku» Vukovarsko-srijemske županije, a primjenjuje se od 01. 01. 2023. godine.

